|  |
| --- |
|  |
| **Gulbenes novada pašvaldības interešu un neformālās izglītības programmu izvērtēšanas komisija** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401  Tālrunis 64497710, e-pasts: [dome@gulbene.lv](mailto:dome@gulbene.lv) |

**sēdes PROTOKOLS**

**Gulbenē**

**2025.gada 19.jūnijā Nr. GND/2.19.2/25/4**

**Sēde sasaukta:** 2025.gada 18.jūnijā pulksten 11.00

**Sēde atklāta:** 2025.gada 19.jūnijā pulksten 16.30

**Sēdi vada:** Gulbenes novada pašvaldības interešu un neformālās izglītības programmu izvērtēšanas komisijas priekšsēdētāja Elīna Janovska;

**Sēdi protokolē:** Gulbenes novada Izglītības pārvaldes vecākā lietvede Inga Dukure,

**Sēdē piedalās:** Komisijas locekļi: Dace Kablukova, Laima Priedeslaipa, Aivars Circens.

Gulbenes novada pašvaldības Centrālās pārvaldes Finanšu nodaļas vecākā

grāmatvede Vika Serģe;

**Sēdē nepiedalās:** Komisijas locekle Gunita Zvirgzdiņa

**DARBA KĀRTĪBA:**

1. **Par Gulbenes novada neformālās izglītības programmu līdzfinansēšanas konkursa pieteikumu izskatīšanu un atbalstīšanu.**

**Par Gulbenes novada neformālās izglītības programmu līdzfinansēšanas konkursa pieteikumu izskatīšanu un atbalstīšanu**

Komisijas priekšsēdētāja E. Janovska informē, ka 2025.gada 24.aprīlī saskaņā ar Gulbenes novada pašvaldības 2025.gada 24.aprīļa noteikumiem Nr. GND/IEK/2025/10 “Gulbenes novada neformālās izglītības programmu līdzfinansēšanas konkursa nolikums” (Gulbenes novada pašvaldības domes 2025.gada 24.aprīļa lēmums Nr. GND/2025/257 (protokols Nr.10; 4.p.)) tika izsludināts Gulbenes novada neformālās izglītības programmu līdzfinansēšanas konkurss, pamatojoties uz Gulbenes novada attīstības programmu 2025.-2030.gadam un Gulbenes novada izglītības attīstības plānu 2021.-2025.gadam.

Neformālās izglītības programmām 2025.gadā budžeta finansējums ir EUR 7000,00 (Septiņi tūkstoši euro un 00 *centi*).

Līdz iesniegšanas termiņam, 2025.gada 1.jūnijam, saņemti 11 pieteikumi.

Līdz precizējumu iesniegšanas termiņam, 2025.gada 19.jūnijam plkst.16.00, ir saņemti nepieciešamie Gulbenes novada neformālās izglītības programmu līdzfinansēšanas konkursa pieteikumu (turpmāk tekstā- pieteikumi) precizējumi.

Komisija, balstoties uz vērtēšanaskritērijiem un punktiem, izvērtē 11 programmu pieteikumus. Katrs komisijas loceklis savu vērtējumu atzīmē tabulā (Nolikuma pielikums Nr. 4) Komisijas locekļu punkti tiek summēti katrai izvērtētajai programmai atsevišķi.

Komisija lemj par pašvaldības finansējuma piešķiršanu un atļaujas izsniegšanu programmām, balstoties uz iegūtajiem punktiem (kopsavilkumu skatīt pielikumā) un pieejamo finansējumu: atklāti balsojot: PAR – 4 ( E.Janovska, D.Kablukova, L.Priedeslaipa, A.Circens); PRET - nav; ATTURAS - nav, komisija **NOLEMJ:**

1. **PIEŠĶIRT** finansējumu:
   1. **Ineses Zvejnieces** neformālās izglītības programmas **“Sloksnīšu pinumu tehnika”** realizēšanai EUR 690.00 (Seši simti deviņdesmit *euro un 00 centi);*
   2. **SIA “Lokāls”** neformālās izglītības programmas **“Zīmēšana, gleznošana: no tehnikas līdz brīvībai”** realizēšanai EUR 700.00 (Septiņi simti *euro 00 centi);*
   3. **Biedrības “Litenes ritenī”** neformālās izglītības programmas **“Esmu. Varu. Daru”** realizēšanai EUR 700.00 (Septiņi simti *euro 00 centi);*
   4. **Gulbenes mākslas skolas** neformālās izglītības programmas **“Keramikas projekti un tehnikas”** realizēšanai EUR 700.00 (Septiņi simti *euro 00 centi);*
   5. **Gulbenes novada bibliotēkas** neformālās izglītības programmas **“Dārzeņu fermentēšana”** realizēšanai EUR 525.00 (Pieci simti divdesmit pieci *euro 00 centi);*
   6. **Gulbenes novada bibliotēkas** neformālās izglītības programmas **“Dabas elpa”** realizēšanai EUR 485.00 (Četri simti astoņdesmit pieci *euro 00 centi);*
   7. **Gulbenes novada bibliotēkas** neformālās izglītības programmas **“Skaistumlietas no epoksīda sveķiem”** realizēšanai EUR 500.00 (Pieci simti *euro 00 centi);*
   8. **SIA “Lokāls”** neformālās izglītības programmas **“Ko darīt, lai nedarītu?”** realizēšanai EUR 300.00 (Trīs simti *euro 00 centi);*
   9. **Gulbenes novada kultūras centra** neformālās izglītības programmas **“Atrodi sevī mākslinieku”** realizēšanai EUR 700.00 (Septiņi simti *euro* 00 *centi*);
   10. **Druvienas pagasta attīstības biedrības ”Pērļu zvejnieki”** neformālās izglītības programmas **“Dizaina dialogi”** realizēšanai EUR 700.00 (Septiņi simti *euro* 00 *centi*);
   11. **Gulbenes novada bibliotēkas** neformālās izglītības programmas **“Ziepju gatavošana”** realizēšanai EUR 200.00 (Divi simti *euro 00 centi);*
2. **IZSNIEGT** beztermiņa atļaujas 1.punktā minētajiem neformālās izglītības programmu pieteicējiem;
3. **INFORMĒT** programmu iesniedzējus par komisijas pieņemto lēmumu.

Sēde beidzās 2025.gada 19.jūnijā pulksten 17.00

Komisijas priekšsēdētāja Elīna Janovska

Protokolēja Inga Dukure